ΓΡΑΠΤΗ ΕΡΩΤΗΣΗ P-3035/01

υποβολή: Jos Poms Ruiz (PPE-DE) προς την Επιτροπή

(23 Οκτωβρίου 2001)

Θέμα: Ευρωπαϊκό Δίπλωμα Ψυχοκινητικής

Στις 17 Απριλίου 1986, το Πανεπιστήμιο του Πω και της Περιοχής του Αντούρ (UPPA)πέγραψε συμφωνία με το Ινστιτούτο Ψυχοκινητικής του Πω (IPP) σύμφωνα με την οποία στους σπουδαστές που φοιτούν στον εν λόγω κέντρο χορηγείται μέσω του (UPPA) Δίπλωμα Ψυχοκινητικής του γαλλικού κράτους.

Το Κολέγιο Κάρολος ο 3ος της Παμπλόνα (Ισπανία)πέγραψε συμφωνία με το IPP και εν συνεχεία με το (UPPA) του Πω, στις 3 Οκτωβρίου 1990, σύμφωνα με την οποία στους σπουδαστές του Κέντρου χορηγείται πανεπιστημιακό Δίπλωμα Ψυχοκινητικής, στο πλαίσιο ευρωπαϊκού διπλώματος, χορηγούμενου από το UPPA και το IPP και με την εγγύηση των εν λόγω ιδρυμάτων.

Μετά το πέρας των σπουδών τους, στους ισπανούς σπουδαστές χορηγήθηκε τίτλος σπουδών ως βεβαίωση και όχι ως Δίπλωμα· για τον λόγο αυτό πρόκειται να προσφύγουν στα δικαστήρια κατά του Κολεγίου Κάρολος ο 3ος, προσφυγή η οποία στρέφεται κατά των συμφερόντων του Κολεγίου. Το UPPA και το IPP θεωρούν ότι το θέμα δεν τα αφορά.

Κατά την άποψη της Επιτροπής, πως μπορεί να χαρακτηρισθεί η στάση του Πανεπιστημίου του Πω και της Περιοχής του Αντούρ, δεδομένου ότιφίσταται ηπογραφείσα συμφωνία μεταξύ των δύο Κέντρων και δεδομένων των οδηγιών 89/48/ΕΟΚ(1) της 21ης Δεκεμβρίου και 92/51/ΕΟΚ(2) της 18ης Ιουνίου, οι οποίες αφορούν ένα γενικό σύστημα αμοιβαίας αναγνώρισης των Διπλωμάτων στα κράτη μέλη·

(1) ΕΕ L 19 της 24.1.1989, σελ. 16.

(2) ΕΕ L 209 της 24.7.1992, σελ. 25.

Απάντηση της κ. Reding εξ ονόματος της Επιτροπής

(21 Νοεμβρίου 2001)

Υπάρχουν δύο κατηγορίες διαδικασιών για την αναγνώριση των τυπικών προσόντων με διαφορετικούς στόχους: η διαδικασία της ακαδημαϊκής αναγνώρισης και η διαδικασία επαγγελματικής αναγνώρισης. Η πρώτη αφορά την αναγνώριση από κράτος μέλος των ακαδημαϊκών προσόντων που αποκτήθηκαν σε άλλο κράτος μέλος για να επιτραπεί σε άτομο να πραγματοποιήσει περαιτέρω σπουδές. Αυτή διέπεται ουσιαστικά από την εθνική νομοθεσία ή από συμφωνίες μεταξύ των κρατών μελών.

Η επαγγελματική αναγνώριση αποσκοπεί στο να διευκολύνει την ελεύθερη κυκλοφορία των μισθωτών και των αυταπασχολουμένων μέσα στην Κοινότητα, αφορά την αναγνώριση των προσόντων που απαιτούνται για την πρόσβαση σε επαγγέλματα σε διαφορετικά κράτη μέλη και διέπεται από την κοινοτική νομοθεσία(1). Ο σκοπός αυτής της διαδικασίας είναι να επιτραπεί στα άτομα που είναι πλήρως καταρτισμένα στην άσκηση ενός συγκεκριμένου επαγγέλματος σε ένα κράτος μέλος να έχουν πρόσβαση στο ίδιο επάγγελμα σε ένα άλλο κράτος μέλος. Προϋπόθεση για την εφαρμογή των οδηγιών είναι ο μετανάστης να είναι πλήρως καταρτισμένος στην άσκηση του επαγγέλματος στο κράτος μέλος της προέλευσής του (το κράτος μέλος στο οποίο απονεμήθηκε το τυπικό προσόν).

Συνεπώς οι οδηγίες που μνημονεύονται μέσα στη γραπτή ερώτηση δεν είναι σχετικές με την παρούσα περίπτωση.

Η γραπτή ερώτηση δεν αναφέρεται σε κρατικό μέτρο αλλά σε συμφωνία μεταξύ πανεπιστημίων. Το θέμα της ερώτησης βρίσκεται εκτός του πλαισίου των κοινοτικών αρμοδιοτήτων και πρέπει να αντιμετωπιστεί στο πλαίσιο τωνφιστάμενων μέσων προστασίας σε εθνικό επίπεδο, με βάση την εθνική νομοθεσία.

(1) Οδηγία του Συμβουλίου 89/48/ΕΟΚ της 21ης Δεκεμβρίου 1988 σχετικά με ένα γενικό σύστημα για την αναγνώριση των διπλωμάτων της τριτοβάθμιας εκπαίδευσης που απονέμονται με τη συμπλήρωση της επαγγελματικής εκπαίδευσης και κατάρτισης η οποία διαρκεί τουλάχιστον τρία χρόνια, και οδηγία του Συμβουλίου 92/51/ΕΟΚ της 18ης Ιουνίου 1992 σχετικά με ένα δεύτερο γενικό σύστημα για την αναγνώριση της επαγγελματικής εκπαίδευσης και κατάρτισης προς συμπλήρωση της οδηγίας 89/48/ΕΟΚ.